เกาะติดการประชุมเรื่องการเปลี่ยนแปลงของสภาพภูมิอากาศ ที่เดนมาร์ค
ในสัปดาห์ที่ผ่านมา ซึ่งเป็นสัปดาห์แรกของการประชุม 2 สัปดาห์นั้น มีการเสนอร่างข้อตกลง ที่เป็นทางการฉบับแรกออกมาระบุว่า โลกควรจะลดการก่อใ
ขณะเดียวกัน บรรดาผู้นำในสหภาพยุโรปประกาศว่าจะให้ทุนช่วยเหลือประเทศกำลังพัฒนาในการรับมือกับความเปลี่ยนแปลงของสภาพภูมิอากาศปีละ 3,500 ดอลลาร์ในเวลา 3 ปีข้างหน้ารวมเป็นมากกว่า 10,000 ล้านดอลลาร์และสหภาพยุโรปจะลดการก่อให้เกิดก๊าซเรือนกระจก ลงเป็นปริมาณมาก ราว 30 % ภายในเวลา10 ปีข้างหน้า บรรดาเกาะน้อยใหญ่และประเทศยากจนเรียกร้องให้มีการควบคุมในเรื่องที่อุณหภูมิจะสูงขึ้นโดยพยายามให้อยู่ในระดับ1.5 องศาเซลเชียส ซึ่งต่ำกว่า 2 องศาที่บรรดาประเทศเศรษฐกิจกำลังเติบโตที่สำคัญๆรับรองสนับสนุนไว้ในเดือนกรกฎาคม ร่างข้อตกลงนั้น เรียกร้องให้ประเทศพัฒนาทั้งหลายลดการก่อให้เกิดก๊าซเรือนกระจกลงอย่างน้อย25 % จากระดับในปี 2533 ภายในเวลา 10 ปี และอย่างน้อย 50 % ภายใน 40 ปี นักวิทยาศาสตร์กล่าวว่าก๊าซเรือนกระจกเกิดขึ้นจากการเผาไหม้ เชื้อเพลิงฟอสซิลอย่างเช่นถ่านหินและน้ำมันซึ่งทำให้ขั้นบรรยากาศที่หุ้มห่อโลกอุ่นขึ้น และส่งผลให้เกิดความแปรปรวนต่อระบบสภาพภูมิอากาศของโลก อย่างไรก็ตาม สหรัฐยังไม่ยอมร่วมลงนามในข้อตกลงใดๆที่มีข้อผูกพันทางกฏหมายในเรื่องเป้าหมายของการลดการก่อให้เกิดก๊าซเรือนกระจก หลายฝ่ายขอให้สหรัฐเป็นผู้นำในการดำเนินงานให้มากขึ้นในเรื่องนี้เช่นเดียวกับที่ประเทศในยุโรปกำลังทำ การประชุมที่กรุงโคเปนฮาเกนจะดำเนินต่อไปถึงวันที่ 18 ธันวาคม ในสัปดาห์ต่อไปนี้บรรดารัฐมนตรีจากประเทศต่างๆจะเข้าร่วมการเจรจาหารือตอนต้นสัปดาห์ และบรรดาผู้นำรัฐบาลรวมทั้งประธานาธิบดีสหรัฐบารัค โอบามา จะร่วมการประชุมในช่วงปลายสัปดาห์ ที่ประชุมมุ่งที่จะบรรลุข้อตกลงระดับโลกในเรื่องการดำเนินงานรับมือกับการเปลี่ยนแปลงของสภาพภูมิอากาศซึ่งจะมีผลบังคับใช้ในปี 2556 แทนพิธีสารเกียวโตที่จะหมดอายุ